Ralph Abercromby
Store norske leksikon,Samfunn,Forsvar og sikkerhet,Militære biografier,Internasjonale militære biografier
Ralph Abercromby var en britisk general, kjent for lang innsats i en rekke britiske felttog på 1700-tallet.
Abercromby gikk inn Storbritannias hær i 1756 og tjenestegjorde i sjuårskrigen mot Frankrike, senere i kamper i Nederland 1793 og 1799 i forbindelse med de franske revolusjonskrigene. Han var i en kort periode guvernør på Barbados og også øverstkommanderende for de britiske styrkene i Irland. Abercromby ble øverstkommanderende for de britiske styrker i Egypt i 1800 og ledet den dristige landgangen ved Abukir i mars 1801. Kort etter falt han i et seierrikt slag mot franskmennene nær Alexandria. Les mer i Store norske leksikon Storbritannias historie